Битфинекс

**Bitfinex** — як саррофии рамзарзҳост, ки ба iFinex Inc тааллуқ дорад. Он дар Ҷазираҳои Вирҷинияи бритониесабти ном шудааст. Bitfinex соли 2012 таъсис ефтааст.Дар ибтидо он як саррофии ҳамто ба ҳамтои Биткойн буд, ва баъдтар пуштибонии рамзарзҳои дигарро низ дигар илова кард.

Битфинкс барои ироаи муомилот бо ҳаҷми боло ва ҳамчунин маҳсулоти спот, маҳсулоти ҳосилшуда, аз ҷумлаи муомилоти саррофӣ, муомилоти морҷин, маблағгузории маржа (вомдиҳии P2P), бозорҳои фурӯши берун аз бурс, ва  муомилоти ҳосилшуда пешниҳод шудааст. 

## Таърих

### 2012: Таърихи аввалия
Bitfinex моҳи декабри соли 2012 ҳамчун биржаи мубодилаи ҳамто ба ҳамтои Биткойн , ки ба корбарони тамоми ҷаҳон хадамоти савдои дороиҳои разиро пешниҳод мекунад, таъсис ёфтааст  Битфинекс дар ибтидо ҳамчун платформаи қарздиҳии аввалияи P2P барои Биткойн ба ҳисоб мерафт ки  баъдтар пуштибонии бештари рамзарзҳоро илова кард. Ин яке аз аввалин платформаҳои касбӣ буд, ки барои тиҷорати рамзарзҳо сохта шудааст.

Рафаэл Николле, як IT техник аз Париж, Bitfinex-ро пас аз як лоиҳаи қаблӣ бо номи Bitcoinica роҳандозӣ кард буд. Ӯ ҳамчун падидвораи платформа то оғози соли 2017 корашро идома дод. 

Bitfinex барои ироаи муомилот бо ҳаҷми боло маҳсулоти нақдиву муштақот, аз ҷумлаи муомилоти мубодилаӣ, муомилоти ҳошия, таъмини молии ҳошияӣ ( вомдиҳии  P2P ), бозорҳои хориҷ аз бурсу муомилоти муштақоти тарроҳӣ шудааст .

### 2015–2016: Ҳамкории нав ва нақзи амниятӣ
Дар соли 2015, Bitfinex бо ширкати Palo Alto BitGo ҳамкорӣ кард, то "ҳамёнҳо"-и дар сатҳи олӣ ҳифзшударо пешниҳод кунад, ки ба одамон имкон медиҳанд, ки рамзарзҳои худро онлайн нигоҳ доранд. BitGo дорои бима алайҳи сиқати Bitcoin мебошад. 

Дар моҳи майи соли 2015, саррофиро  рахнанагарон рахна карданд, ки боиси ба сирқат рафтани 1500 Bitcoins ё тақрибан 400 000 доллари ИМА дороиҳои муштариёни Битфинекс шуд.  

Моҳи июни соли 2016 Комиссияи савдои фючерсҳои молии ИМА ба Bitfinex амр дод, ки барои ироаи тарокунишҳои молии ғайриқонунии берун аз саррофӣ 75 000 доллар ҷарима пардхт кунад. Фармон инчунин муайян кард, ки Bitfinex қонуни мубодилаи молро вайрон кардаву ҳамчун савдогари Комиссияи фьючерс сабти ном нашудааст. 

### Рахнагарии 2016
Дар моҳи августи соли 2016, Bitfinex эълон кард, ки ба дучори рахнагарии бузурге шудааст.  Дарҳол, пас аз он, нархи савдои Bitcoin 20% коҳиш ёфт.  Пас аз фаҳмидани раханагарӣ, Bitfinex ҳама хуруҷи Bitcoin ва савдои онро қатъ кард.  Дар дуввумин ва бузургтарин рахнагарӣ платформаи мубодилаи Bitcoin, 119,756 адад биткойн, , ки дар он вақт тақрибан 72 миллион доллар арзиш дошт, ба яғмо рафт. Биткойн аз ҳамёнҳои ҷудошудаи корбарон гирифта шудааст ва Bitfinex гуфт, ки ҷинояткорони рахагарро пайгирӣ мекунад.  Муштариёни биржа, ҳатто онҳое, ки суратҳисобҳояшон шикаста нашудааст, тавозуни суратҳисоби онҳо 36% кам карда шуд ва мутаносибан барои ҷуброни талафоти худ токенҳои BFX гирифтанд.  Ҳама корбароне, ки токенҳои BFX-и худро нигоҳ медоштанд, дар давоми ҳашт моҳи пас аз рахнагарӣ, дар моҳи апрели соли 2017 ҷуброн карда шуданд  Баъди он дастрасии биржа ба пардохт ва бардошти доллари ИМА маҳдуд карда шуд. Ин рахнагариҳо дар дохили BitGo дар ҳоле рӯх дод, ки аз амнияти чандимзоӣ бархурдор буд ва Bitfinex дороиҳоро онҷо нигоҳ медошт. 

Вазортаи адлияи Иёлоти Муттаҳида биткойнҳои ба сирқатрафтаро барқарор кард  ва ду ҷуфт дар Ню-Йорк Иля Лихтенштейн ва ҳамсараш Ҳизер Р. Морган моҳи феврали соли 2022 аз ҷониби додгоҳи федералӣ ба қасди шустушӯи Bitcoin, ки он вақт 3,6 миллиард доллар арзиш дошт, муттаҳам шуданд.   Мувофиқи изҳороти мақомоти адлия, Лихтенштейн ва Морган ба иттиҳоми пулшӯӣ ва кулоҳбарддорӣ ба Иёлоти Муттаҳида муттаҳам мешаванд.  10 -уми феврали соли 2022 хабар доданд, ки Ҳизер ва Морган 8-уми феврали соли 2022 дар Манҳеттен бо шавҳараш Иля Лихтенштейн боздошт шудаанд.  Тибқи сабтҳои додгоҳ, Лихтенштейн ва Морган 3-уми августи соли 2023 дар Вашингтон барои муҳокимаи даъво ба додгоҳ ҳозир шуданд.   Онҳо дар парванда бо ҳуҷҷате, ки ҳамчун иттилоот маъруф аст, айбдор карда шуданд, ки як навъи ҳуҷҷати айбдоркунӣ мебошад, ки одатан додситонҳои федералӣ онро ҳангоми розӣ шудани айбдоршавандагон ба эътирофи гуноҳашон истифода мекунанд. 

Аз замони ҳабси Лихтенштейн ва Морган инҷониб, ҳукумати ИМА $475 миллион доллари дигари марбут ба ҳамларо мусодира кард. 

Дар моҳи августи соли 2023, Иля Лихтенштейн ба тавтеъаи шустушӯи рамзарзҳои дуздидашуда дар Вашингтон, ДС эътироф кард, ҳамсари ӯ Ҳизер Морган бошад дар ду иттиҳом, иттиҳоми пулшӯӣ ва иттиҳоми кулоҳбардорӣ алайҳи ҳукумати Иёлоти Муттаҳидаи Амрико гунаҳкор дониста шуд. Арзиши биткойнҳои ба сирқат рафта ба 4,5 миллиард доллар баробар шуд.   

Лихтенштейн ҳамчунин эътироф кард, ки рахнагари аслии биткойн дар ҳамлаи сойберии  соли 2016 ба Bitfinex ба ҳисоб меравад. 

Бо ишора ба рахнагарии соли 2016, Комиссари IRS Чарлз Реттиг иброз дошт, "Ин ҳамчунин бузургтарин мусодираи молии ягонаи ҳукумати федералӣ мебошад." 

Сипас,ба  Bitfinex муяссар шуд ки дар ҳамкорӣ боДепартаменти Амнияти Миллии ИМА тақрибан 315 000 доллар пули нақд ва рамзарзҳои дар соли 2016 дуздидашударо дубора барқарор кунад. Маблағҳо ба дорандагони токенҳои барқарорсозии ҳуқуқи Bitfinex тақсим карда мешавад. Рамзарзҳо барои одамоне, ки бар асари ҳамлаи рахнагарӣ зарари молӣ дидаанд, бароварда шуда буд. 

Нигаронии он буд, ки пули муштариёни онҳо дар чанд ҳодиса гум шудааст, аммо маблағҳои гумшуда гум нашуданд, балки мусодира ва ҳифз карда шуданд. Дар ҳамин давра, Bitfinex муайян кард, ки дастёбӣ ба хадамоти бонкӣ торафт душвортар будааст.    Пажӯҳиш нишон дод, ки инҳисори арзиши биткойн дар Bitfinex тақрибан нисфи афзоиши нархи биткойинро дар охири соли 2017 ташкил додааст 

iFinex рамзарзи Unus Sed Leo-ро соли 2019 мунташир кард. Замоне ки ИМА эълон кард, ки аксари маблағҳои дуздидашуда барқарор карда шудаанд, ин хабар боис шуд, ки арзиши Leo беш аз 50% боло равад. Bitfinex ваъда дод, ки токенҳои барҷастаи LEO-ро дар муддати 18 моҳ пас аз барқарор кардани маблағ бозхарид кунад ва сӯзонад. 

### 2017–2018: Тағйироти бонкӣ
Моҳи апрели соли 2017, Bitfinex эълон кард, ки пас аз қатъи интиқоли пулии  Wells Fargo  раванди бардошти  доллари ИМА ба таъхир афтодааст. Чанде пас аз қатъи Wells Fargo, Bitfinex изҳор дошт, ки ҳама интиқолҳои байналмилалиро бонки Тайвании он  боз доштааст. Аз он вақт инҷониб, Bitfinex байни як қатор бонкҳо дар дигар кишварҳо ҷобаҷо шудааст, бидуни он ки ба мизоҷон дар куҷо нигоҳ доштани пулро ифшо кунад.   

Бино бар гузоришҳо, Noble Bank International аз Сан-Хуан, Пуэрто-Рико дар соли 2017 ё 2018 баъзе аз муомилоти доллариро барои ин саррофӣ анҷом додааст  Тибқи гузоришҳо, равобити бонкӣ моҳи сентябри соли 2018 қатъ карда шуданд, зеро Noble Bank бо мушкилоти молиявӣ дучор шуд. 

Моҳи марти соли 2018, Bitfinex дар ҷазираҳои Вирҷинияи Бритониё нақшаҳои бурсро барои кӯчонидани инфрасохтори асосии сервери худ ба Зуги, Швейтсария тасдиқ кард.

Фил Поттер, Сармутахассиси стратегияи Bitfinex, 22-уми июни соли 2018 бурсро тарк кард. 

15-уми октябри соли 2018, Bitfinex иброз дошт, ки чанд рӯз пеш бардошти пасандозҳои фиатро барои муштариёни муайян дар пасманзари мушкилоти пардозиш муваққатан боздошт кардааст. Рӯзи 7-уми октябр ширкат инчунин гуфт, ки "Bitfinex муфлис нашудааст". 

### 2019: Оғози тафтишоти Tether
Tether як стабилкойн рамзӣ мебошад, ки ба доллари ИМА пайваст карда шудааст. Он ба Битфинекс тааллуқ дорад, ки молики Bitfinex ба ҳисоб меравад. Он моҳи июли соли 2014 ҳамчун RealCoin ба кор даромад ва дар моҳи ноябри соли 2014 ҳамчун Tether ребрендинг карда шуд. То моҳи январи соли 2023, Tether пас аз Bitcoin ва Ethereum сеюмин рамзарзи боарзиши бозор буд, ки арзиши бозорияш 68 миллиард доллар мебошад.  Tether ва Bitfinex таҳияи HolePunch, платформаи иртиботии рамзгузоришудаи ҳамто ба ҳамторо маблағгузорӣ карданд ва коди онро дар моҳи декабри соли 2022 кушодаасос эълон карданд. Паоло Ардойно, сармутахассиси технологияи Bitfinex ва Tether, гуфт, ки ин технология "биткойни иртиботист" . 

Дар моҳи апрели соли 2019, Додситони генералии Ню-Йорк Летитиа Ҷеймс тафтишотро рӯи ширкат оғоз кард, ки Bitfinex-ро дар истифодаи захираҳои Tether муттаҳам мекунад, ки як ширкати фаръӣ барои пӯшонидани талафоти 850 миллион доллара ба протсессори пардохти Панама, ки бо номи Crypto Capital Corp маъруф аст, пардохт карда аст.   Реджи Фаулер, ки гӯё бо Crypto Capital иртибот дорад, 30-уми апрели соли 2019 барои пешбурди тиҷорати беиҷозатномаи интиқоли пул барои тоҷирони рамзарз айбдор карда шуд.  Гумон меравад, ки ӯ натавонистааст тақрибан 850 миллион долларро ба як муштарии номаълум баргардонад. Муфаттишон ҳамчунин аз утоқи кории ӯ 14 ҳазор доллар пули қалбакӣ мусодира кардаанд.  Тибқи даъво, Bitfinex натавонист муносибатҳои муқаррарии бонкиро ба даст орад, аз ин рӯ он беш аз 1 миллиард долларро дар протсессори пардохти Панама, ки бо номи Crypto Capital Corp маъруф аст, пасандоз кардааст. Ҳеҷ гоҳ бо Crypto Capital шартнома ба имзо ба даст наомадааст.  Ҷеймс иддао кард, ки дар соли 2018 Bitfinex медонист ё гумон мекард, ки Crypto Capital бо пул фирор кардааст, аммо сармоягузорони онҳо ҳеҷ гоҳ аз талафот огоҳ нашудаанд. 

Муовофиқи омори гузоришшкардаи Bitfinex дар соли 2017 333,5 миллион доллар фоидаи умумӣ, 6,8 миллион доллар хароҷот, 326 миллион доллар фоидаи соф ва 246 миллион доллар дивидендҳо буданд. 

### 2020–2023: Тамаллук ва сармоягузорӣ
15-уми октябри соли 2021 эълон шуд, ки Bitfinex ба Комиссияи савдои молҳои фючерсӣ барои муомилоти ғайриқонунии молҳои чакана дар дороиҳои рамзӣ бо амрикоиҳо 1,5 миллион доллар ҷарима мепардозад. 

Bitfinex фанноварии нави пардохтро роҳандозӣ кард, ки ба тоҷирони онлайн имкон медиҳад пардохтҳои рамзарзиро дар соли 2021 бо номи Bitfinex Pay қабул кунанд. 

Bitfinex, Kraken ва KuCoin ба омӯхтани роҳҳои ворид шудан ба бозори рамзарзҳои Ҳиндустон дар соли 2021 оғоз карданд 

Моҳи сентябри соли 2022 Bitfinex, дар баробари якчанд Бурси пешбари дигар, ҳама амонатҳо ва бардошти токенҳои Ethereum-ро ҳангоми рӯзомад кардани нармафзори Ethereum бо номи Merge маъруф аст муваққатан боз дошт. 

Дар моҳи декабри соли 2022, Bitfinex "Манифести Озодӣ" -и худро интишор кард, ки ҳуҷҷатест, ки пешрафти нармафзори тақсимшуда ва кушодаасосро нишон медиҳад, ки бо ғояҳои либертарии иқтисоддонҳои мактаби Австрия ва равиши киферпанкҳо ба навиштани код мувофиқат мекунад.  

Аз моҳи январи соли 2023 Bitfinex нақша дорад, ки дар Салвадор дафтар кушояд. Салвадор ният дорад, ки имсол аломати "вулқон"-и худро, ки бо истифода аз технологияи blockchain бароварда мешавад ва дар бурси Bitfinex ба савдо барорад.  Дар моҳи апрели соли 2023, ба Bitfinex аз ҷониби Комиссияи миллии дороиҳои рамзии Салвадор иҷозатнома барои фаъолият дар кишвар дода шуд. Ин аввалин иҷозатнома барои фароҳамсозони хидматрасонии рамзӣ дар Сальвадор буд.  Литсензия ба Bitfinex Securities El Salvador иҷозат медиҳад, ки дороиҳои токенишударо осон кунад.  

24-уми  майи соли 2023 Bitfinex эълон кард, ки ба саррофии рамзарзи Чили Orionx сармоягузорӣ мекунад. Bitfinex изҳор дошт, ки ҳадафаш густариши ҳузури худро дар Чили ва Амрикои Лотинӣ дорад. 

Bitfinex платформаи тиҷоратии худро дар Венесуэла, Аргентина ва Колумбия моҳи июни соли 2023 роҳандозӣ  кард. Платформаи Bitfinex P2P ба одамон дар ин кишварҳо имкон медиҳад, ки мустақиман рамзарзҳои машҳур ба монанди Bitcoin, Tether's EURT stablecoin, Tether Gold ва Ethereum-ро харидорӣ кунанду фурӯшанд. 

## Тетер
Tether як рамзарзест (ба истилоҳ stablecoin ), ки Tether Limited иддао кардааст, ки ба доллари ИМА пайваст карда шудааст. Tether ва Bitfinex бо ҳам робитаи зич доранд ки соли 2018 онҳо саҳмдорон ва мудирияти муштаракро мубодила карданд. 

Соли 2017 мунаққидон муносибатҳои Bitfinex ва Tetherзери суол бурданд.

Моҳи феврали соли 2021, Bitfinex розӣ шуд, ки дар доираи ҳисоббаробаркунӣ 18,5 миллион доллар ба ИМА пардохт кунад. Прокуратураи Генералии Ню-Йорк ширкатро ба он муттаҳам кард, ки ширкати волидайни Bitfinex iFinex дар бораи пуштибонӣ аз Tether ва интиқоли садҳо миллион доллар байни ду ширкат барои пӯшонидани талафоти бузурги Bitfinex дар солҳои 2017 ва 2018 изҳороти бардурӯғ ироа кардааст.  додааст.Дар доираи созишнома, Bitfinex манъи фаъолияти тиҷоратии Худро бо Сокинони Ню-Йорк нигоҳ медорад.

Дар Соли 2021, Bitfinex бақияи боқимондаи қарзи Tether-ро бозпардохт кард.

4-уми августи соли 2023 даъвои дастаҷамъӣ алайҳи Tether ва Bitfinex аз ҷониби Додгоҳи асосии  додгоҳи округи ИМА оид ба округи Ҷанубии Ню-Йорк Лаура Тейлор Суэйн рад карда шуд. Додгоҳ муайян кард, ки даъвогар дар бораи расонидани зарар "даъвоҳои боэътимод" надошт, зеро далеле вуҷуд надошт, ки баёнгари "коҳиши арзиши ВОҚЕИИ USDT " бошад.

## Ҳамчунин нигаред

* Биткойн
* Мубодилаи рамзразҳо

## Эзоҳ

## Пайвандҳои беруна

* 
Гурӯҳ:Рамзарзҳо
Гурӯҳ:Ширкатҳои Биткойн
Гурӯҳ:Мубодилаи биткойн